pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดดีอีเอส เยี่ยมชมโครงการพัฒนาระบบคลาวด์กลางภาครัฐ (GDCC)
วันจันทร์ที่ 20 กุมภาพันธ์ 2566
ปลัดดีอีเอส เยี่ยมชมโครงการพัฒนาระบบคลาวด์กลางภาครัฐ (GDCC)
ปลัดดีอีเอส เยี่ยมชมโครงการพัฒนาระบบคลาวด์กลางภาครัฐ (GDCC)
วันนี้ (20 ก.พ.66) ) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เยี่ยมชมโครงการพัฒนาระบบคลาวด์กลางภาครัฐ (GDCC) ดําเนินการโดย สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และ บริษัท โทรคมนาคมแห่งชาติ จํากัด (มหาชน) (NT) เพื่อเป็นโครงสร้างพื้นฐานด้านดิจิทัลรองรับหน่วยงานรัฐให้เข้าถึงทรัพยากรด้านคลาวด์ด้วยมาตรฐานสากล โดยมี นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคม (สดช.) และ ดร.วงกต วิจักขณ์สังสิทธิ์ รองกรรมการผู้จัดการใหญ่ สายงานธุรกิจดิจิทัล บริษัท โทรคมนาคมแห่งชาติ จํากัด (มหาชน) ร่วมให้การต้อนรับ ณ ศูนย์โทรคมนาคม นนทบุรี บริษัท โทรคมนาคมแห่งชาติ จํากัด (มหาชน)
__________________
รัฐบาลไทย-ข่าวทำเนียบรัฐบาล-รมว.พม. เดินหน้าสร้างเครือข่ายอาสาสมัคร พม.  เร่งช่วยของบประมาณสร้างสะพานใหม่ให้ชาวบ้าน 3 ตำบล ที่ จ.พิษณุโลก
วันจันทร์ที่ 20 กุมภาพันธ์ 2566
รมว.พม. เดินหน้าสร้างเครือข่ายอาสาสมัคร พม.  เร่งช่วยของบประมาณสร้างสะพานใหม่ให้ชาวบ้าน 3 ตําบล ที่ จ.พิษณุโลก
รมว.พม. เดินหน้าสร้างเครือข่ายอาสาสมัคร พม.  เร่งช่วยของบประมาณสร้างสะพานใหม่ให้ชาวบ้าน 3 ตําบล ที่ จ.พิษณุโลก
เมื่อวันที่ 17 ก.พ. 66นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหารกระทรวง พม. ลงพื้นที่อําเภอชาติตระการ จังหวัดพิษณุโลก เพื่อเปิดการอบรมอาสาสมัครพัฒนาสังคมและความมั่นคงของมนุษย์ (อพม.) ใหม่ จังหวัดพิษณุโลก รวม 200 คน ณ เทศบาลตําบลป่าแดง และศูนย์ประสานแผนอําเภอชาติตระการ นอกจากนี้ ได้เดินทางไปยังบ้านเลขที่ 29/10 หมู่ 7 บ้านน้ําพึง ตําบลชาติตระการ อําเภอชาติตระการ เพื่อมอบบ้านแก่นายสหัส แสงปัญญา ผู้ประสบปัญหาความเดือดร้อนด้านที่อยู่อาศัย เนื่องจากบ้านพังเสียหายทั้งหลังจากน้ําป่าไหลหลากเมื่อเดือนสิงหาคม 2565
นายจุติ กล่าวว่า การดําเนินงานของอาสาสมัครพัฒนาสังคมและความมั่นคงของมนุษย์ (อพม.) ได้เริ่มดําเนินการมาตั้งแต่ปี 2548 และ อพม. มีบทบาทหน้าที่สําคัญในการให้คําแนะนําปรึกษาปัญหาสังคม ประสานช่วยเหลือผู้ประสบปัญหาความเดือดร้อน พิทักษ์คุ้มครองสิทธิกลุ่มเป้าหมาย ส่งเสริมการจัดสวัสดิการสังคมทุกระดับ และการเข้าถึงสิทธิของกลุ่มเป้าหมาย ซึ่งเป็นไปตามระเบียบกระทรวง พม. นับเป็นเครือข่ายสําคัญในการช่วยเหลือดูแลกลุ่มเป้าหมายในพื้นที่ทั่วประเทศอย่างทั่วถึง ทั้งนี้ จึงจําเป็นต้องสร้างเครือข่าย อพม. โดยการพัฒนาประชาชนที่จะมาเป็น อพม. ให้มีความรู้พื้นฐานงานอาสาสมัครพัฒนาสังคม เป็นผู้มีคุณธรรม มีบุคลิกภาพและเจตคติที่เหมาะสม สามารถทําหน้าที่เป็นผู้แทนกระทรวง พม. ได้ตรงตามความต้องการของพื้นที่
นายจุติ กล่าวต่อไปว่า อพม. มีบทบาทหน้าที่เป็นตัวแทนของชาวบ้านในเรื่องของกระทรวง พม. ที่คอยช่วยเหลือดูแลกลุ่มเป้าหมายและผู้ประสบปัญหาความเดือดร้อนในพื้นที่ตั้งแต่เด็ก เยาวชน ผู้อายุ คนพิการ และผู้ด้อยโอกาส อีกทั้งทําหน้าที่คอยชี้เป้า เฝ้าระวังปัญหาต่างๆ ในชุมชน และขับเคลื่อนการทํางานของศูนย์ช่วยเหลือสังคมประจําตําบล โดยมีหน่วยงานราชการเป็นพี่เลี้ยงช่วยแก้ไขปัญหาต่างๆ ไม่ว่าจะเรื่องสวัสดิการสังคม ที่อยู่อาศัย การศึกษา สุขภาพ กฎหมาย การประกอบอาชีพ ที่ดินทํากิน และหนี้สินครัวเรือน เป็นต้น โดยศูนย์นี้จะเป็นทางออกให้กับทุกคน ซึ่งทุกคนจะได้รู้ว่ากระทรวง พม. ทําอะไรบ้าง และคาดว่าทุกคนในพื้นที่ต้องการมีความสุขจากการแก้ปัญหาที่สามารถแก้ไขเองได้ หากแก้ไขเองไม่ได้ จะมีหน่วยงานของทางราชการเข้ามาช่วยเหลือ ซึ่งวันนี้ กระทรวง พม. ต้องการให้ประชาชนเข้ามาเป็นส่วนหนึ่งของกระทรวง พม. ด้วยการเป็นเครือข่ายอาสาสมัคร พม.
นายจุติ กล่าวเพิ่มเติมว่า เมื่อเดือนสิงหาคม 2565 ที่ผ่านมา เกิดน้ําป่าไหลหลากเข้าท่วมที่ดินทํากินและบ้านเรือนของชาวบ้านจํานวนมากในพื้นที่บ้านน้ําพึง ตําบลชาติตระการ อีกทั้งทําให้สะพานพังเสียหายจนชาวบ้าน 3 ตําบลไม่สามารถเดินทางสัญจรผ่านไปได้ ทั้งนี้ ตนขอให้เจ้าหน้าที่ในพื้นที่ส่งการประเมินงบประมาณการก่อสร้างสะพานมาให้ เพื่อที่จะได้ช่วยประสานเรื่องการของบประมาณโดยเร็วที่สุด นับเป็นความจําเป็นเร่งด่วนที่จะต้องช่วยแก้ปัญหาความเดือดร้อนให้กับชาวบ้านในพื้นที่
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการปฏิบัติงานก่อสร้างโครงการรถไฟฟ้าสายสีชมพู ช่วงแคราย - มีนบุรี
วันจันทร์ที่ 20 กุมภาพันธ์ 2566
รฟม. ลงพื้นที่ตรวจการปฏิบัติงานก่อสร้างโครงการรถไฟฟ้าสายสีชมพู ช่วงแคราย - มีนบุรี
.....
การรถไฟฟ้าขนส่งมวลชนแห่งประเทศไทย (รฟม.)กระทรวงคมนาคมโดยสํานักความปลอดภัย อาชีวอนามัยและสภาพแวดล้อมในการทํางาน (สปอ.) นําคณะเจ้าหน้าที่ลงพื้นที่ก่อสร้างโครงการรถไฟฟ้าสายสีชมพูช่วงแคราย - มีนบุรี ตั้งแต่บริเวณสถานีมัยลาภ (PK20) สถานีวัชรพล (PK21) และสถานีรามอินทรา กม.6 (PK22) เพื่อตรวจสอบการปฏิบัติงานก่อสร้างตามมาตรการด้านความปลอดภัย และตรวจสอบอุปกรณ์ต่างๆ ให้มีความสมบูรณ์และพร้อมใช้งาน เพื่อดําเนินงานก่อสร้างโครงการให้มีความปลอดภัยแก่ประชาชนมากที่สุด
นอกจากนี้ รฟม. ยังคงให้ความสําคัญกับมาตรการด้านความปลอดภัยในการทํางาน โดยเฉพาะการทํางานบนที่สูง รวมทั้งเรื่องของสิ่งแวดล้อมที่อาจส่งผลกระทบต่อประชาชนได้ โดยเพิ่มความถี่ของการจัดรถฉีดพรมน้ํา
ในพื้นที่ก่อสร้าง และการติดตั้งจุดสเปรย์พ่นน้ํา เพื่อลดค่าฝุ่น PM 2.5 ซึ่ง รฟม. กําชับเจ้าหน้าที่ทุกคนให้ปฏิบัติตามมาตรการด้านความปลอดภัยในการก่อสร้างอย่างเคร่งครัด และให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zefo Fatal Accident พร้อมทั้งเน้นย้ําให้เจ้าหน้าที่ปฏิบัติรักษามาตรการป้องกันการแพร่ระบาดของโรคติดเชื้อไวรัส COVID-19 และมาตรการ D-M-H-T-T ซึ่งเป็นแนวทางปฏิบัติที่กระทรวงสาธารณสุขแนะนําอย่างต่อเนื่อง
สามารถติดตามสอบถามข้อมูลความคืบหน้าการดําเนินงานโครงการฯ ได้ที่เว็บไซต์ www.mrta-pinkline.com และ Line : @MRTPinkLine และ FB :โครงการรถไฟฟ้าสายสีชมพู ช่วงแคราย - มีนบุรี หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-รฟท. ชี้แจงกรณีพันตำรวจเอก ทวี สอดส่อง สมาชิกสภาผู้แทนราษฎร พรรคประชาชาติ อภิปรายพาดพิง รฟท.
วันจันทร์ที่ 20 กุมภาพันธ์ 2566
รฟท. ชี้แจงกรณีพันตํารวจเอก ทวี สอดส่อง สมาชิกสภาผู้แทนราษฎร พรรคประชาชาติ อภิปรายพาดพิง รฟท.
การลงบันทึกบัญชีที่ดินบ้านโพธิ์มูลครบถ้วนแต่ไม่ลงบันทึกบัญชีที่ดินเขากระโดง ทั้งที่มีคดีพิพาทกับชาวบ้านเหมือนกัน
ตามที่พันตํารวจเอก ทวี สอดส่อง สมาชิกสภาผู้แทนราษฎร พรรคประชาชาติ ได้อภิปราย เมื่อวันที่ 16 กุมภาพันธ์ 2566 พาดพิงถึง การรถไฟแห่งประเทศไทย (รฟท.) กระทรวงคมนาคม ในประเด็นที่เกี่ยวข้องกับที่ดินบ้านโพธิ์มูล อําเภอวารินชําราบ จังหวัดอุบลราชธานี และที่ดินเขากระโดง อําเภอเมือง จังหวัดบุรีรัมย์ ความว่า “รฟท. ได้มีการลงบันทึกในทะเบียนสินทรัพย์ตามมาตรฐานการบัญชีฉบับที่ 16 เรื่องที่ดิน อาคารและอุปกรณ์ของรฟท. ณ วันที่ 30 กันยายน 2564 ระบุเกี่ยวกับ ที่ดินบ้านโพธิ์มูล อําเภอวารินชําราบ จังหวัดอุบลราชธานี ไว้อย่างครบถ้วน ทั้งที่มีกรณีพิพาทอยู่กับชาวบ้านเช่นเดียวกันกับที่ดินบริเวณเขากระโดง แต่ไม่มีการลงบันทึกที่ดินบริเวณเขากระโดง ในทะเบียนสินทรัพย์ตามมาตรฐาน การบัญชี ฉบับที่ 16 ดังนั้น เพื่อให้ประชาชนได้รับทราบข้อเท็จจริงถึงข้อแตกต่างในการบันทึกบัญชีที่ดินดังกล่าว รฟท. จึงขอชี้แจงข้อเท็จจริง ดังนี้ ​​ที่ดินบ้านโพธิ์มูล อําเภอวารินชําราบ จังหวัดอุบลราชธานี รฟท. ได้ดําเนินการนําลงบันทึกในทะเบียนสินทรัพย์ ตามมาตรฐานการบัญชี ฉบับที่ 16 รายงานรายละเอียดและมูลค่าสินทรัพย์ถาวร ณ วันที่ 30 กันยายน 2564ดังนี้
ลําดับที่ 252 ที่ดินในย่าน รฟท. บ้านโพธิ์มูล จ.อุบลราชธานี 202.500 ไร่ (226,000 ตร.ม.) ขึ้นบัญชี 1 กรกฎาคม 2494
ลําดับที่ 630 ที่ดินนอกย่านรฟท. บุ่งหวาย - โพธิ์มูล 22.25 ไร่ (35,600 ตร.ม.) ขึ้นบัญชี 1 กรกฎาคม 2494
หลังจากนั้น ได้มีประชาชนออกโฉนด ตําบลธาตุ อําเภอวารินชําราบ จังหวัดอุบลราชธานี เมื่อปี พ.ศ. 2537 ซึ่งเป็นการออกเอกสารสิทธิทับซ้อนกับที่ดินของรฟท. ภายหลังจากที่รฟท. ได้ลงรายงานรายละเอียดและมูลค่าสินทรัพย์ถาวรของรฟท. ตั้งแต่วันที่ 1 กรกฎาคม 2494 แล้วซึ่งปัจจุบัน ศาลจังหวัดอุบลราชธานีได้มีคําพิพากษา เมื่อวันที่ 9 มิถุนายน 2565 ให้เพิกถอนโฉนด และให้รื้อถอนสิ่งปลูกสร้างพร้อมทั้งขนย้ายทรัพย์สินและบริวารออกจากที่ดินของ รฟท. แล้ว ​สําหรับที่ดินบริเวณเขากระโดง อําเภอเมือง จังหวัดบุรีรัมย์ ที่มีปัญหาการโต้แย้งกรรมสิทธิ์นั้น ขณะนี้อยู่ระหว่างกระบวนการพิสูจน์สิทธิที่ศาลปกครองกลาง จึงยังไม่สามารถลงบันทึกในทะเบียนสินทรัพย์ตามมาตรฐานการบัญชี ฉบับที่ 16 ได้
ดังนั้น ที่ดินบ้านโพธิ์มูล อําเภอวารินชําราบ จังหวัดอุบลราชธานี ที่ พันตํารวจเอก ทวี สอดส่อง สมาชิกสภาผู้แทนราษฎร พรรคประชาชาติ นํามากล่าวอ้างนั้น ศาลจังหวัดอุบลราชธานีได้มีคําพิพากษาให้เพิกถอนโฉนด และให้รื้อถอนสิ่งปลูกสร้าง พร้อมทั้งขนย้ายทรัพย์สินและบริวารออกจากที่ดินของรฟท. แล้ว จึงไม่ได้มีลักษณะ หรือกรณีเช่นเดียวกับที่ดินบริเวณเขากระโดง ที่อยู่ระหว่างกระบวนการพิสูจน์สิทธิที่ศาลปกครองกลาง ทั้งนี้ เมื่อกระบวนการพิสูจน์สิทธิเสร็จสิ้น จึงจะสามารถดําเนินการจัดทําบันทึกรายการทรัพย์สิน ตามมาตรฐานบัญชี ฉบับที่ 16 ต่อไป
รัฐบาลไทย-ข่าวทำเนียบรัฐบาล-The cabinet met on February 14, 2023.
วันจันทร์ที่ 20 กุมภาพันธ์ 2566
20/02/2566
The cabinet met on February 14, 2023.
Some of the resolutions are as follows:
Title: Draft Announcement of National Tourism Policy Committee on Imposition of Tourist Entry Fee on Foreign Travelers, B.E. ...
The cabinet approved the followings:
Approved in principle the draft Announcement of National Tourism Policy Committee on Imposition of Tourism Entry Fee on Foreign Travelers, B.E. ..., as proposed by National Tourism Policy Committee.
Assigned the Royal Thai Police (the Immigration Office) to amend Ministerial Regulations prescribing criteria, procedures and conditions for obtaining visa, and other related laws issued under the Immigration Act, B.E. 2522
Gist
This announcement prescribes imposition of entry fee on foreign tourists at the following rates:
Traveling by air: 300 Baht/person/entry
Entering through land border and waterway: 150 Baht/person/entry
Fee collection shall be exempted forDiplomatic or Official Passport holders, and foreigners/migrant workers with work permit, transit passengers, babies and toddlers not over 2 years old, and others as specified by the Committee. Announcement of National Tourism Policy Committee on Imposition of Tourist Entry Fee on Foreign Travelers, B.E. ...,shall take effect 90 days after being announced in the Royal Gazette.
Title: Draft Ministerial Regulation No. ... (B.E. ...) issued under the Factory Act, B.E. 2535
The cabinet approved in principle the draft Ministerial Regulation No. ... (B.E. ...) issued under the Factory Act, B.E. 2535, as proposed by Ministry of Industry.
Gist
The draft Ministerial Regulation No. ... (B.E. ...) issued under the Factory Act, B.E. 2535 requires factories that produce wastes or unused products, and operators of waste/unused product treatment and disposal factories to report concerned authorities on the detail of waste and unused products in accordance with rules, procedures and conditions prescribed by the Minister of Industry.
Title: Report on Road Accidents During the New Year Holidays 2023
The cabinet acknowledged the report on road accidents during the New Year Holidays 2023 following the implementation of road accident prevention and reduction operation for New Year Holidays (December 29, 2022 – January 4, 2023).
Gist
Road accident statistics during the New Year Holidays 2023 (7 days)
Number of accidents
(case)
Number of injuries (person)
(admit)
Number of casualties (person)
รัฐบาลไทย-ข่าวทำเนียบรัฐบาล-ปลัดดีอีเอส หารือคณะผู้จัดงาน Infocomm Asia 2023
วันจันทร์ที่ 20 กุมภาพันธ์ 2566
ปลัดดีอีเอส หารือคณะผู้จัดงาน Infocomm Asia 2023
ปลัดดีอีเอส หารือคณะผู้จัดงาน Infocomm Asia 2023
วันนี้ (20 ก.พ.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) หารือความร่วมมือกับ Mr. Richard Tan ผู้บริหาร InfoComm Asia และนางสาวกนกวรรณ สุขชัยศรี กรรมการผู้จัดการบริษัท Expo Inter ในการจัดงาน Infocomm Asia 2023 ซึ่งเป็นงานแสดงนวัตกรรมด้านภาพและเสียงระดับมืออาชีพ (Pro-AV) ที่ล้ําที่สุดในภูมิภาคเอเชียตะวันออกเฉียงใต้ ที่จะมาพลิกโฉมทุกธุรกิจสู่ยุคดิจิทัล ทั้งนี้ภายในงานจะจัดให้มีการสัมมนาจากผู้เชี่ยวชาญ และนักวิชาการจากทั่วโลกมาให้ความรู้เรื่องมาตรฐานและเทคโนโลยี โซลูชั่น และเทรนด์ใหม่ล่าสุด อาทิ Next Integrated Xperience Technology (NIXT) Summit, AVIXA Seminar, Industry and Technology Forums และ Manufacturers’ Presentations เป็นต้น โดยงานดังกล่าวมีกําหนดจัดขึ้นระหว่างวันที่ 24-26 พฤษภาคม 2566 ณ ศูนย์การประชุมแห่งชาติสิริกิติ์
__________________
รัฐบาลไทย-ข่าวทำเนียบรัฐบาล-7 คู่บ่าวสาว สมรสไร้หนี้ ชีวีมีสุข  รมว.พม. เจ้าภาพฝ่ายชาย แนะใช้สังคหวัตถุ 4 ครองรักกันยืนยาว
วันจันทร์ที่ 20 กุมภาพันธ์ 2566
7 คู่บ่าวสาว สมรสไร้หนี้ ชีวีมีสุข  รมว.พม. เจ้าภาพฝ่ายชาย แนะใช้สังคหวัตถุ 4 ครองรักกันยืนยาว
7 คู่บ่าวสาว สมรสไร้หนี้ ชีวีมีสุข  รมว.พม. เจ้าภาพฝ่ายชาย แนะใช้สังคหวัตถุ 4 ครองรักกันยืนยาว
เมื่อวันที่ 19 ก.พ. 66เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีมงคลสมรส ตามโครงการ "สร้างสัมพันธภาพครอบครัว สมรสไร้หนี้ ชีวีมีสุข" ให้กับคู่บ่าวสาว 7 คู่ พร้อมทั้งจดทะเบียนสมรสต่อหน้านายทะเบียนอําเภอวังทอง และลงนามในสัญญารักนิรันดร์ โดย นายธนสุนทร สว่างสาลี รองปลัด พม. พร้อมคณะผู้บริหารกระทรวง พม. พัฒนาสังคมและความมั่นคงของมนุษย์จังหวัดพิษณุโลก นายอําเภอวังทองพร้อมภรรยา และผู้กํากับการสถานีตํารวจภูธรอําเภอวังทอง พร้อมทั้งบิดามารดา บุตร และญาติพี่น้องของคู่บ่าวสาว ร่วมพิธี ณ บ้านสวนดินทอง อําเภอวังทอง จังหวัดพิษณุโลก
นายจุติ กล่าวว่า พิธีมงคลสมรส ตามโครงการ "สร้างสัมพันธภาพครอบครัว สมรสไร้หนี้ ชีวีมีสุข" เป็นการจัดพิธีสมรสตามแบบประเพณีไทยสมัยต้นรัชกาลที่ 9 ให้กับคู่บ่าวสาว 7 คู่ ประกอบด้วย คู่ชายหญิง คู่ความหลากหลายทางเพศ คู่คนพิการ และคู่ผู้มีรายได้น้อย โดยตนเป็นเฒ่าแก่ฝ่ายชาย พร้อมทั้งกล่าวให้โอวาทและอวยพรแก่คู่บ่าวสาว และ นางจินตนา จันทร์บํารุง อธิบดีกรมกิจการสตรีและครอบครัว เป็นเฒ่าแก่ฝ่ายหญิง ทั้งนี้ คู่บ่าวสาวทุกคู่จะได้รับริการฟรี ตั้งแต่การแต่งหน้า ทําผม การประกอบพิธีทางศาสนา ที่พัก ช่างภาพ การจดทะเบียนสมรส และการลงนามในสัญญารักนิรันดร์ โดยได้รับการสนับสนุนจาก โรงแรมท็อปแลนด์ แอนด์ คอนเวนชั่น เซ็นเตอร์ พิษณุโลก ลอรีอัล เฮ-ย่า มาดามอีเว้นท์ และมี อีเว้นท์ เรนทอล
นายจุติ กล่าวเพิ่มเติมว่า วันนี้ กระทรวง พม. ต้องการสร้างครอบครัวที่อยู่กับความเป็นจริงและพอเพียง ด้วยความรัก ปรารถนาดี เมตตา กรุณา มุทิตา และอุเบกขา เพื่อเป็นของขวัญให้กับเจ้าสาว โดยฝ่ายเจ้าบ่าวต้องปฏิบัติอย่างดีด้วยการเป็นผู้ให้ ผู้เสียสละ แบ่งปัน มีปิยวาจา คือสังคหวัตถุ 4 เพื่อครองรักกันยืนยาว และต้องทําสิ่งที่เป็นประโยชน์ต่อครอบครัวอย่างสม่ําเสมอ ซึ่งสินสอดทองหมั้นที่เป็นคําสัญญานี้ จะยิ่งใหญ่กว่าสิ่งอื่นที่เป็นวัตถุนิยม ทั้งนี้ ขอให้เจ้าสาวและเจ้าบ่าวทุกคู่เป็นผู้ที่ตั้งใจมาดี สร้างครอบครัวที่ดี เป็นตัวอย่างกับสังคม
สําหรับคู่บ่าวสาวทั้ง 7 คู่ ที่เข้าร่วมโครงการฯ ประกอบด้วย 1) นายสุเทพ พร้อมจิต อายุ 52 ปี ชาวจังหวัดยโสธร และนางธนาภา เขียวอ่อน อายุ 56 ปี ชาวจังหวัดสตูล ซึ่งฝ่ายชายเดินเท้าจากที่ทํางานในจังหวัดนครนายก เพื่อไปพบฝ่ายหญิงที่จังหวัดสตูล รวมระยะทาง 1,200 กิโลเมตร ในวันวาเลนไทน์ที่ผ่านมา 2) นายอดิสรณ์ สีสาม อายุ 46 ปี และนางวาสนา สีสาม อายุ 37 ปี ชาวจังหวัดพิษณุโลก ครองรักครองคู่อยู่ด้วยกัน 20 ปี 3) นายพรเทพ ฉันทารุนัย อายุ 36 ปี และนางสาวนรีรัตน์ เทพแสง อายุ 29 ปี ชาวจังหวัดนครนายก 4) นายณภตน์ ภูละมูน อายุ 26 ปี และนางสาวนรมน พรหมเมือง อายุ 26 ปี ชาวจังหวัดพิษณุโลก 5) นายนัฐพงษ์ เพชรรัตน์ อายุ 26 ปี และนางสาวนุชรี เมืองงาม อายุ 30 ปี ชาวจังหวัดพิษณุโลก 6) นางสาวสุภาพักตร์ เพ็งพูล อายุ 22 ปี และนางสาวรัตนาภรณ์ ศรีสอาด อายุ 26 ปี ชาวจังหวัดพิษณุโลก และ 7) นางสาวชลิดา มณฑาทอง อายุ 25 ปี และนางสาวอริศรา ข้าวก่ํา อายุ 24 ปี ชาวจังหวัดพิษณุโลก
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ปลัด พม. เปิดศูนย์ช่วยเหลือสังคมชุมชนโค้งรถไฟยมราช กทม.  พร้อมดึงเครือข่ายช่วยกลุ่มเปราะบางเข้าถึงสิทธิ - สวัสดิการของรัฐ
วันจันทร์ที่ 20 กุมภาพันธ์ 2566
ปลัด พม. เปิดศูนย์ช่วยเหลือสังคมชุมชนโค้งรถไฟยมราช กทม.  พร้อมดึงเครือข่ายช่วยกลุ่มเปราะบางเข้าถึงสิทธิ - สวัสดิการของรัฐ
ปลัด พม. เปิดศูนย์ช่วยเหลือสังคมชุมชนโค้งรถไฟยมราช กทม.  พร้อมดึงเครือข่ายช่วยกลุ่มเปราะบางเข้าถึงสิทธิ - สวัสดิการของรัฐ
เมื่อวันที่ 18 ก.พ. 66นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ ตน พร้อมด้วยนางสาวนภาพร เมฆาผ่องอําไพ รองอธิบดีกรมพัฒนาสังคมและสวัสดิการ และทีมเจ้าหน้าที่กระทรวง พม. ลงพื้นที่ชุมชนโค้งรถไฟยมราช เขตราชเทวี กรุงเทพฯ เพื่อเปิดโครงการประชุมแลกเปลี่ยนการส่งเสริมและสนับสนุนการเข้าถึงสิทธิและสวัสดิการของกลุ่มคนปราะบางและประชาชนในชุมชน ซึ่งหน่วยงานสังกัดกระทรวง พม. ร่วมกับกรมการจัดหางาน กระทรวงแรงงาน และกองกํากับการสวัสดิภาพเด็กและสตรี สํานักงานตํารวจแห่งชาติ เข้ามาส่งเสริมให้ชาวชุมชนได้รับความรู้เรื่องสิทธิและสวัสดิการที่เหมาะสมสําหรับเด็ก เยาวชน สตรี ผู้สูงอายุ คนพิการ และผู้ด้อยโอกาส รวมถึงผู้มีรายได้น้อย ทั้งนี้ ข้อเสนอจากการประชุมครั้งนี้ จะเป็นประโยชน์อย่างยิ่งต่อหน่วยงานที่เกี่ยวข้อง เพื่อนําไปวางแผนพัฒนาคุณภาพชีวิตกลุ่มคนเปราะบางและประชาชนในชุมชน นอกจากนี้ ได้เปิดศูนย์ช่วยเหลือสังคมชุมชนโค้งรถไฟยมราช เพื่อเป็นศูนย์กลางการให้บริการด้านสวัสดิการสังคมและการแก้ปัญหาชุมชนในทุกมิติอย่างบูรณาการร่วมกับภาคีเครือข่ายทุกภาคส่วนและ อาสาสมัครพัฒนาสังคมและความมั่นคงของมนุษย์ (อพม.) ในพื้นที่ ด้วยบริการจุดเดียวเบ็ดเสร็จ (One Stop Service - OSS)
นายอนุกูล กล่าวต่อไปว่า ชุมชนโค้งรถไฟยมราช เป็นหนึ่งใน 25 ชุมชนในพื้นที่เขตราชเทวี ซึ่งมีทุนทางสังคมทั้งในมิติของหน่วยงานองค์กรภาครัฐ ธุรกิจเอกชน และประชาชน รวมทั้งผู้นําชุมชน อพม. และภาคีเครือข่ายอื่นๆ ที่เข้มแข็ง โดยมี 250 ครัวเรือน มีทะเบียนบ้าน 71 ครัวเรือน และไม่มีทะเบียนบ้าน 179 ครัวเรือน มีประชากรรวม 289 คน (ประชากรแฝง 113 คน) สําหรับกลุ่มสมาชิกครอบครัววัยเด็ก อายุแรกเกิด - 18 ปี มี 79 คน ได้รับเงินอุดหนุนโครงการเลี้ยงดูเด็กแรกเกิด 16 คน และเบี้ยความพิการ 3 คน กลุ่มสมาชิกครอบครัววัยแรงงาน อายุ 19 - 59 ปี มี 169 คน ประกอบอาชีพ 118 คน ได้รับเบี้ยความพิการ 3 คน และกลุ่มสมาชิกในครอบครัววัยสูงอายุ อายุ 60 ปีขึ้นไป มี 41 คน ได้รับเบี้ยผู้สูงอายุทุกคน และเบี้ยความพิการ 5 คน
นายอนุกูล กล่าวเพิ่มเติมว่า สําหรับสภาพปัญหาครอบครัวที่พบในชุมชนโค้งรถไฟยมราช ได้แก่ รายได้ไม่เพียงพอแก่การครองชีพ 50 ครอบครัว หนี้สินครัวเรือน 47 ครอบครัว ที่อยู่อาศัยไม่มั่นคงปลอดภัย 28 ครอบครัว มีภาระเลี้ยงดูผู้ประสบปัญหา 20 ครอบครัว (เด็ก คนพิการ ผู้สูงอายุ ผู้ติดเชื้อเอดส์ และผู้ติดยาเสพติด) ขาดโอกาสทางการศึกษา 11 ครอบครัว และพ่อแม่เลี้ยงเดี่ยว 6 ครอบครัว เป็นต้น อีกทั้งพบว่ามีความต้องการรายครัวเรือน ได้แก่ การประกอบอาชีพ ค่ารักษาพยาบาล ที่อยู่อาศัย รวม 50 ครอบครัว การเข้าถึงสิทธิสวัสดิการ 17 ครอบครัว ทุนการศึกษา 16 ครอบครัว การฝึกอาชีพ 13 ครอบครัว การจ้างงาน 10 ครอบครัว และการไกล่เกลี่ยหนี้นอกระบบ 5 ครอบครัว เป็นต้น
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-​กรมที่ดินเตือนภัย! ระวังมิจฉาชีพใช้โฉนดปลอมหลอกกู้เงิน พร้อมแนะวิธีสังเกตโฉนดเบื้องต้น ถ้าให้ชัวร์ ไปตรวจที่สำนักงานที่ดินทั่วประเทศได้
วันจันทร์ที่ 20 กุมภาพันธ์ 2566
20/02/2566
​กรมที่ดินเตือนภัย! ระวังมิจฉาชีพใช้โฉนดปลอมหลอกกู้เงิน พร้อมแนะวิธีสังเกตโฉนดเบื้องต้น ถ้าให้ชัวร์ ไปตรวจที่สํานักงานที่ดินทั่วประเทศได้
​กรมที่ดินเตือนภัย! ระวังมิจฉาชีพใช้โฉนดปลอมหลอกกู้เงิน พร้อมแนะวิธีสังเกตโฉนดเบื้องต้น ถ้าให้ชัวร์ ไปตรวจที่สํานักงานที่ดินทั่วประเทศได้
วันที่ 20 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ปัจจุบันมิจฉาชีพได้เปลี่ยนแปลงรูปแบบการหลอกลวงประชาชนได้แยบยลมากยิ่งขึ้น ถึงแม้จะมีการประชาสัมพันธ์แจ้งเตือนประชาชนให้ระมัดระวังอย่างต่อเนื่องผ่านสื่อต่างๆ อยู่ตลอดเวลา โดยเฉพาะการแอบอ้างหน่วยงานภาครัฐเพื่อให้ประชาชนหลงเชื่อ
ล่าสุด กรมที่ดินได้แจ้งเตือนภัย มิจฉาชีพใช้โฉนดที่ดินปลอมเป็นหลักประกันหลอกกู้เงิน ซึ่งโฉนดที่ดินปลอมมีความใกล้เคียงกับฉบับจริงมาก จึงขอแจ้งประชาชนหรือบริษัทที่ประกอบการปล่อยเงินกู้ให้เพิ่มความระมัดระวัง การพิมพ์โฉนดที่ดินสําหรับออกเป็นเอกสารสิทธิให้แก่เจ้าของที่ดินนั้น กรมที่ดินจะจัดทําโฉนดที่ดินในหนึ่งแปลงมี 2 ฉบับ ซึ่งเรียกว่า 1 คู่ฉบับ โดยที่ฉบับหนึ่งเป็นครุฑที่ไม่มีสี แต่จะเขียนด้านข้างว่า ฉบับสํานักงานที่ดิน อีกฉบับหนึ่งจะเป็นครุฑที่มีสี ไว้ให้เจ้าของที่ดินถือไว้ ทั้ง 2 ฉบับนี้จะมีรายละเอียดเกี่ยวกับที่ดินทุกอย่างตรงกัน ไม่ว่าจะเป็นรูปแปลงที่ดิน ชื่อผู้ถือ เลขที่โฉนด ทุกอย่างจะมีข้อความเหมือนกัน สําหรับวิธีสังเกตโฉนดที่ดินฉบับจริงเบื้องต้น มีดังนี้
1.ขนาดรูปแบบลักษณะของครุฑ เมื่อพิมพ์สีแดงทับแล้ว จะต้องเห็นลายเส้นสีดําของครุฑชัดเจนเหมือนของกรมที่ดิน
2.เมื่อยกโฉนดที่ดินขึ้นส่องกับแสงจะเห็นลายน้ํารูปครุฑ มีเส้นผ่าศูนย์กลางวงกลม 10 เซนติเมตร ส่วนตัวอักษรข้อความ "กรมที่ดิน กระทรวงมหาดไทย" จะเป็นแนวโค้งตามรูปวงกลมยาว 10.5 เซนติเมตร
3.เนื้อกระดาษมีเส้นใยไหมสีฟ้า สีแดงอมม่วง โรยในเนื้อกระดาษ ความยาว 0.3-1.5 เซนติเมตร โดยเส้นใยไหมดังกล่าวจะมีลักษณะบางส่วนจมอยู่ในเนื้อกระดาษ และบางส่วนลอยอยู่บนผิวกระดาษ
4.เลขที่แบบพิมพ์เป็นตัวเลขอารบิคแบบโกธิค ความสูงตัวเลข 3/16 นิ้ว
5.เลขปีที่จัดพิมพ์เป็นเลขไทย
6.กระดาษเป็นสีครีมที่มีเนื้อเยื่อภายในกระดาษเป็นสีครีมเหมือนผิวภายนอก
ทั้งนี้ การทําธุรกรรมเกี่ยวกับที่ดินไม่ว่าจะเป็นการรับจํานอง จํานํา และต้องการรู้ว่าโฉนดที่ดินเป็นของจริงหรือไม่ สามารถนําโฉนดที่ดินไปที่สํานักงานที่ดินทั่วประเทศ เพื่อตรวจสอบได้ หรือสอบถามขอคําแนะนําได้ที่ กองการพิมพ์ กรมที่ดิน โทรศัพท์ 0-2448-5711
"รัฐบาลมีความห่วงใยพี่น้องประชาชนและผู้ประกอบการ หากเป็นการแอบอ้างหน่วยงานภาครัฐ โดญเฉพาะเรื่องเอกสารสําคัญต่างๆ ขอให้ทําการตรวจสอบให้แน่ชัด เพิ่มความระมัดระวังมากยิ่งขึ้น เพื่อไม่ให้ตกเป็นเหยื่อของผู้ไม่หวังดีและมิจฉาชีพ" นางสาวรัชดา ย้ํา
รัฐบาลไทย-ข่าวทำเนียบรัฐบาล-ออมสินเชิญชวนผู้ประกอบการไทย ใช้สิทธิ์ยื่นกู้สินเชื่อ Soft Loan ‘Re-Open’ ดอกเบี้ยต่ำ 1.99% คงที่ 2 ปี สวนกระแสดอกเบี้ยขาขึ้น รองรับการท่องเที่ยวฟื้นตัว
วันจันทร์ที่ 20 กุมภาพันธ์ 2566
20/02/2566
ออมสินเชิญชวนผู้ประกอบการไทย ใช้สิทธิ์ยื่นกู้สินเชื่อ Soft Loan ‘Re-Open’ ดอกเบี้ยต่ํา 1.99% คงที่ 2 ปี สวนกระแสดอกเบี้ยขาขึ้น รองรับการท่องเที่ยวฟื้นตัว
สินเชื่อ Soft Loan Re-Open อัตราดอกเบี้ยต่ํามาก 1.99% คงที่ 2 ปีแรก และสวนกระแสของภาวะดอกเบี้ยขาขึ้นในขณะนี้ โดยสามารถรับข้อเสนอและเงื่อนไขพิเศษได้ที่เว็บไซต์ธนาคารออมสิน www.gsb.or.th หรือที่ธนาคารออมสินทุกสาขาทั่วประเทศ ภายในวันที่ 30 มิ.ย.2566
นายวิทัย รัตนากร ผู้อํานวยการธนาคารออมสิน เปิดเผยว่า ปัจจุบันสถานการณ์โควิด-19 ได้ผ่อนคลายลง ส่งผลให้บรรยากาศทางเศรษฐกิจดีขึ้นและกลับมามีกิจกรรมทางธุรกิจมากขึ้น โดยเฉพาะภาคการท่องเที่ยว มีจํานวนนักท่องเที่ยวต่างชาติเดินทางเข้าประเทศไทยเพิ่มขึ้นอย่างต่อเนื่อง ดังนั้น เพื่อเป็นการกระตุ้นเศรษฐกิจและเตรียมความพร้อมให้กับผู้ประกอบการธุรกิจท่องเที่ยว สามารถดําเนินกิจการและให้บริการอย่างราบรื่น คล่องตัว ไม่ต้องกังวลเรื่องเงินทุนหรือสภาพคล่อง ธนาคารออมสินจึงขอเชิญชวนผู้ประกอบการธุรกิจโรงแรม และ Supply Chain ของโรงแรม ร้านอาหาร และกลุ่มผู้ประกอบการที่มีเอกลักษณ์หรืออัตลักษณ์ของท้องถิ่น ใช้บริการสินเชื่อ Soft Loan Re-Open อัตราดอกเบี้ยต่ํามาก 1.99% คงที่ 2 ปีแรก และสวนกระแสของภาวะดอกเบี้ยขาขึ้นในขณะนี้ โดยสามารถรับข้อเสนอและเงื่อนไขพิเศษได้ที่เว็บไซต์ธนาคารออมสิน www.gsb.or.th หรือที่ธนาคารออมสินทุกสาขาทั่วประเทศ ภายในวันที่ 30 มิถุนายน 2566 นี้เท่านั้น
สินเชื่อ Soft Loan Re-Open เปิดให้กู้เพื่อนําเงินไปปรับปรุง ซ่อมแซมสถานประกอบการ จัดซื้อเครื่องมืออุปกรณ์ หรือเป็นเงินทุนหมุนเวียนในการกลับมาเปิดกิจการอีกครั้ง โดยผู้กู้ต้องเป็นผู้ประกอบการที่เป็นบุคคลธรรมดา และนิติบุคคลที่มีบุคคลสัญชาติไทยถือหุ้นเกินร้อยละ 50 ของทุนจดทะเบียน วงเงินกู้ต่อรายสูงสุดถึง 5 ล้านบาท และมีระยะเวลากู้ได้นาน 10 ปี สามารถใช้หลักทรัพย์ หรือ บสย. อย่างใดอย่างหนึ่งในการค้ําประกันได้เต็มวงเงินกู้ หรือจะเลือกใช้ทั้งหลักทรัพย์และ บสย. ร่วมกันค้ําประกันก็ได้ คิดอัตราดอกเบี้ยคงที่ 2 ปีแรก เพียง 1.99% ต่อปี โดยปีที่ 3-10 คิดอัตราดอกเบี้ยตามประเภทหลักทรัพย์ที่ใช้ค้ําประกัน และได้รับสิทธิพิเศษปลอดชําระเงินต้นเป็นเวลานานสูงสุดถึง 2 ปี
ทั้งนี้ สามารถสอบถามรายละเอียดเพิ่มเติมได้ที่ GSB SME Call Center โทร. 02-2998899, GSB Contact Center โทร. 1115 และที่ facebook : GSB Society โดยธนาคารออมสินไม่มีนโยบายเชิญชวนให้ยื่นกู้ทางโซเชียลมีเดียหรือลิงก์ส่งทาง SMS แต่อย่างใด
รัฐบาลไทย-ข่าวทำเนียบรัฐบาล-รมว.อว. มอบนโยบายผู้บริหาร มุ่งหวังให้ทุกคนหมั่นเรียนรู้ ไม่หยุดพัฒนาศักยภาพของตนเอง
วันจันทร์ที่ 20 กุมภาพันธ์ 2566
รมว.อว. มอบนโยบายผู้บริหาร มุ่งหวังให้ทุกคนหมั่นเรียนรู้ ไม่หยุดพัฒนาศักยภาพของตนเอง
รมว.อว. มอบนโยบายผู้บริหาร มุ่งหวังให้ทุกคนหมั่นเรียนรู้ ไม่หยุดพัฒนาศักยภาพของตนเอง
เมื่อวันที่ 31 มกราคม 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) มอบนโยบายการดําเนินงานให้กับผู้บริหารและผู้อํานวยการกองสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) ณ ห้องแถลงข่าว ชั้น 1 อาคารพระจอมเปล้า สป.อว. (ถนนโยธี)
ศ.(พิเศษ) ดร.เอนกมอบนโยบายใจความโดยสังเขปว่า ขอให้บุคลากรใน สป.อว มุ่งพัฒนาตนเองให้เป็นบุคคลที่ใฝ่รู้ ทุกคนสามารถทําสิ่งที่คาดหวังได้ทุกเรื่องหากมีความตั้งใจ ขอให้ดําเนินงานไปตามเป้าหมายของกระทรวง อว. ที่มุ่งเน้นการปฏิรูปการศึกษาให้คนในประเทศและประเทศเพื่อนบ้าน สร้างการศึกษาทั้งด้านวิทยาศาสตร์ เทคโนโลยี และสังคมศาสตร์ ให้ประเทศไทยเป็นศูนย์รวมนักวิจัยนานาชาติเพื่อสร้างประโยชน์ให้กับโลก ภายใต้การกําหนดหลักสูตรการเรียนการสอนจากภาคปฏิบัติให้มากกว่าภาคทฤษฎี โดยใช้ข้อเด่นของทางด้านประเพณี ขนบธรรมเนียมและวัฒนธรรมของไทยมาประยุกต์เข้ากับหลักสูตรการเรียนการสอนเพื่อให้ได้หลักสูตรเฉพาะที่เป็นของประเทศไทย มุ่งเน้นการทํายุทธศาสตร์เชิงรุกเพื่อให้ประเทศไทยได้พัฒนากลายเป็นประเทศที่พัฒนาแล้วภายในปี พ.ศ. 2580 ทั้งนี้ยังเน้นย้ําการเรียนการสอนของผู้สูงอายุเพื่อรองรับสังคมผู้สูงอายุของโลกในปัจจุบัน ในช่วงท้ายของการประชุมศ.(พิเศษ) ดร.เอนกกล่าวว่า การเรียนเป็นสิ่งที่สําคัญ อย่าหยุดเรียนรู้ไม่ว่าจะอายุเท่าไรก็ตาม ให้กล้าคิดนอกหรอบ และมุ่งพัฒนาตนเองอยู่เสมอ
รัฐบาลไทย-ข่าวทำเนียบรัฐบาล-กรมการจัดหางาน ร่วมกับ การบินไทย รับสมัครพนักงาน มากกว่า 500 อัตรา ผ่าน “ไทยมีงานทำ”
วันจันทร์ที่ 20 กุมภาพันธ์ 2566
20/02/2566
กรมการจัดหางาน ร่วมกับ การบินไทย รับสมัครพนักงาน มากกว่า 500 อัตรา ผ่าน “ไทยมีงานทํา”
กรมการจัดหางาน หารือร่วมกับ บ.วิงสแปน เซอร์วิสเซส จํากัด รับสมัครพนักงานบริการลูกค้า พนักงานบริการภาคพื้น พนักงานประจําครัวการบิน  พนักงานประจําคลังสินค้า (Cargo) กว่า 500 อัตรา เพื่อทํางานกับบริษัท การบินไทย จํากัด (มหาชน)
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานรับข้อสั่งการรัฐมนตรีว่าการกระทรวงแรงงาน ลงพื้นที่ต่อเนื่องเพื่อเตรียมตําแหน่งงานรองรับคนหางาน ผู้ว่างงาน และคนไทยทุกคนที่ต้องการมีงานทํา โดยล่าสุดรุกหารือร่วมกับบ.วิงสแปน เซอร์วิสเซส จํากัด ผู้แทนรับสมัครงานและบริษัทในเครือของบริษัท การบินไทย จํากัด (มหาชน) ซึ่งกําลังต้องการรับสมัครพนักงานหลายด้าน อาทิ งานบริการลูกค้า จํานวน 500 อัตรา งานคลังสินค้า (Cargo)จํานวน 50 อัตรา งานครัวการบิน งานสายช่าง งานบริการภาคพื้น และงานทั่วไป จํานวนมาก เพื่อปฏิบัติงาน ณ สนามบินสุวรรณภูมิ โดยผู้ที่สนใจทํางานร่วมกับบริษัท การบินไทย จํากัด (มหาชน) สามารถค้นหาและสมัครงานได้ที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” ของกระทรวงแรงงาน ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่าย หรือติดต่อสอบถามโดยตรงได้ที่ เว็บไซต์ wingspantg.com หรือส่งใบสมัครด้วยตัวเองในวันจันทร์ – ศุกร์ เวลา 09:00 - 15:00 น. (หยุดวันเสาร์-อาทิตย์และนักขัตฤกษ์) ณ บ.วิงสแปนฯ อาคาร 6 ชั้น 2 สํานักงานใหญ่ บ.การบินไทยฯ ถนนวิภาวดี-รังสิต
“หลังสถานการณ์การแพร่ระบาดของโรคโควิด – 19 คลี่คลาย เศรษฐกิจของประเทศไทยมีแนวโน้มปรับตัวดีขึ้น โดยเฉพาะภาคการท่องเที่ยวและบริการ ทําให้ธุรกิจสายการบินมีความต้องการจ้างงานเป็น จํานวนมาก และพร้อมให้ค่าตอบแทนสูง รัฐมนตรีสุชาติจึงสั่งการให้กรมการจัดหางาน ประสานงานกับภาคเอกชน และภาคีเครือข่ายทุกภาคส่วน สนับสนุนให้ผู้ที่ต้องการหางาน และสถานประกอบการที่ต้องการรับสมัครคนทํางานมีโอกาสได้พบกันเพื่อสร้างโอกาสการเข้าถึงตําแหน่งงานและเกิดการจ้างงาน โดยทุกคนที่ต้องการมีงานทํา สามารถใช้บริการจัดหางานได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือเลือกหางานผ่านระบบออนไลน์ บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application หรือสอบถามข้อมูลเพิ่มเติมที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ขอบคุณทัพนักกีฬาแบดมินตันไทย สู้สุดใจในการแข่งขันแบดมินตันทีมผสมชิงแชมป์เอเชีย 2023 ได้รับเหรียญทองแดงเป็นสมัยที่ 2 ต่อจากปี 2560
วันจันทร์ที่ 20 กุมภาพันธ์ 2566
20/02/2566
โฆษกรัฐบาลเผย นายกฯ ขอบคุณทัพนักกีฬาแบดมินตันไทย สู้สุดใจในการแข่งขันแบดมินตันทีมผสมชิงแชมป์เอเชีย 2023 ได้รับเหรียญทองแดงเป็นสมัยที่ 2 ต่อจากปี 2560
โฆษกรัฐบาลเผย นายกฯ ขอบคุณทัพนักกีฬาแบดมินตันไทย สู้สุดใจในการแข่งขันแบดมินตันทีมผสมชิงแชมป์เอเชีย 2023 ได้รับเหรียญทองแดงเป็นสมัยที่ 2 ต่อจากปี 2560
วันนี้ (วันที่ 20 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทีมแบดมินตันไทย ในการแข่งขันแบดมินตันทีมผสมชิงแชมป์เอเชีย 2023 (Badminton Asia Mixed Team Championship 2023) นครดูไบ สหรัฐอาหรับเอมิเรตส์ ชื่นชมทีมไทยได้เหรียญทองแดง
โฆษกประจําสํานักนายกรัฐมนตรีเปิดเผยว่า ทัพนักแบดมินตันทีมชาติไทยได้เดินทางไปนครดูไบ สหรัฐอาหรับเอมิเรตส์ เข้าร่วมการแข่งขัน Badminton Asia Mixed Team Championship 2023 ในรอบรองชนะเลิศ ไทย พบ เกาหลีใต้ ซึ่ง สิทธิคมน์ ธรรมศิลป์ มือ 33 ของโลก เอาชนะ โชว กอน ยอบ มือ 230 ของโลก จากเกาหลีใต้ 2-1 เกม
แต่หลังจากนั้น เกาหลีใต้ พลิกกลับมาชนะไทย 3 คู่รวด จากหญิงเดี่ยว ชายคู่ และ หญิงคู่ ทําให้ ไทย แพ้ เกาหลีใต้ ไป 1-3 คู่ ได้เหรียญทองแดงในศึกแบดมินตันทีมผสมชิงแชมป์เอเชีย เป็นสมัยที่ 2 ต่อจากปี 2017
“นายกรัฐมนตรีขอบคุณความตั้งใจ ทุ่มเท ของทีมนักกีฬาแบดมินตันไทย ที่สร้างชื่อคว้าเหรียญทองแดงในศึกแบดมินตันทีมผสมชิงแชมป์เอเชียอีกครั้ง เป็นสมัยที่ 2 ต่อจากปี 2560 โดยขอให้นําประสบการณ์ บทเรียน จากการแข่งขันไปพัฒนา เพื่อความสําเร็จของตนเอง และทีมในอนาคต ” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมเทศกาลประเพณีไทยสู่เวทีนานาชาติ ดึงดูดนักท่องเที่ยวไทยและต่างชาติ สร้างรายได้และความมั่นคงเศรษฐกิจในชุมชน
วันจันทร์ที่ 20 กุมภาพันธ์ 2566
20/02/2566
​โฆษกรัฐบาลเผย นายกฯ ส่งเสริมเทศกาลประเพณีไทยสู่เวทีนานาชาติ ดึงดูดนักท่องเที่ยวไทยและต่างชาติ สร้างรายได้และความมั่นคงเศรษฐกิจในชุมชน
​โฆษกรัฐบาลเผย นายกฯ ส่งเสริมเทศกาลประเพณีไทยสู่เวทีนานาชาติ ดึงดูดนักท่องเที่ยวไทยและต่างชาติ สร้างรายได้และความมั่นคงเศรษฐกิจในชุมชน
วันนี้ (20 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งส่งเสริมฟื้นฟูเศรษฐกิจฐานรากอย่างยั่งยืน สร้างรายได้แก่ประชาชน ผ่านการคัดเลือกเทศกาลประเพณีทั่วประเทศที่โดดเด่น เพื่อยกระดับเทศกาลประเพณีไทย (Festival) ไปสู่ระดับชาติและนานาชาติ
โฆษกประจําสํานักนายกรัฐมนตรีกล่าวว่า กระทรวงวัฒนธรรมได้ดําเนินตามนโยบายรัฐบาล ขับเคลื่อน Soft Power ของไทยที่มีศักยภาพ 5F (Food, Fight, Film, Fashion, Festival) โดยแต่งตั้งคณะทํางานดําเนินการคัดเลือกเทศกาลประเพณีของสํานักงานวัฒนธรรมจังหวัด ประจําปีงบประมาณ 2566 จํานวน 16 ประเภท ซึ่งทั้ง 16 เทศกาลประเพณีที่ได้รับการคัดเลือก ล้วนมีความโดดเด่น เป็นเอกลักษณ์ แสดงออกถึงวัฒนธรรม และภูมิปัญญาท้องถิ่น สามารถนํามาพัฒนาต่อยอด ส่งเสริมการสร้างความสามารถในการแข่งขัน และเผยแพร่ประเพณีของไทยให้เป็นที่รู้จัก ดึงดูดนักท่องเที่ยว สร้างรายได้แก่ชุมชนและประเทศชาติ
สําหรับเทศกาลที่ได้รับคัดเลือกทั้ง 16 ประเภท ได้แก่ 1) ประเพณีกตัญญูคู่ฟ้า มหาสมโภชเจ้าแม่ลิ้มกอเหนี่ยว จ.ปัตตานี 2) เทศกาลมรดกโลกบ้านเชียง จ.อุดรธานี 3) ประเพณีหกเป็งนมัสการพระมหาธาตุเจ้าภูเพียงแช่แห้ง จ.น่าน 4) ประเพณีแห่มาลัยข้าวตอก “มาฆบูชา อารยธรรมอีสาน” จ.ยโสธร 5) ประเพณีแห่ผ้าพระบฏพระราชทานถวายพระบรมธาตุนครศรีธรรมราช จ.นครศรีธรรมราช 6) เทศกาลโคราชเมืองศิลปะ KORAT Street Art จ.นครราชสีมา 7) เทศกาลตามรอยอารยธรรมขอมโบราณ ปราสาทศิลา “สด๊กก๊อกธม” จ.สระแก้ว 8) เทศกาลเมืองคราม สกลนคร (KRAM & CRAFT SAKON FESTIVAL) นครหัตถศิลป์โลก เจ้าแห่งครามธรรมชาติ จ.สกลนคร 9) เทศกาลอาหารอร่อย เมืองภูเก็ต เมืองสร้างสรรค์แห่งวิทยาการอาหาร จ.ภูเก็ต 10) ประเพณีบุญกลางบ้าน สืบสานตํานานเมืองพนัส จ.ชลบุรี 11) เทศกาล “นาฏยแห่งศรัทธา กิ่งกะหร่า น้อมบูชา วิสาขปุรณมี” จ.แม่ฮ่องสอน 12) ประเพณีตักบาตรดอกไม้เข้าพรรษา จ.สระบุรี 13) ประเพณีบวงสรวงพญาศรีสัตตนาคราช เลาะตลาดคนเมืองไทนคร จ.นครพนม 14) เทศกาลไทลื้อ “โฮ่มฮีต โตยฮอย ร้อยใจไทลื้อ” จ.พะเยา 15) เทศกาลอาหารผสานศิลป์ เมืองเพชร เมืองสร้างสรรค์ จ.เพชรบุรี และ 16) เทศกาลโคมแสนดวงที่เมืองลําพูน จ.ลําพูน
“นายกรัฐมนตรีทราบถึงแผนการดําเนินงานการคัดเลือกเทศกาลประเพณีที่มีความโดดเด่น เพื่อส่งเสริมการพัฒนาศักยภาพ ให้สามารถแข่งขันในเวทีโลก เป็นการสนับสนุนกิจกรรมการท่องเที่ยวในประเทศไทย และสร้างมูลค่าให้กับชุมชนและประเทศชาติ ทั้งนี้ นายกรัฐมนตรีได้ผลักดันให้หน่วยงานที่เกี่ยวข้องดําเนินการขับเคลื่อนและยกระดับ Soft Power ของไทยด้านอื่น ๆ ที่มีศักยภาพ และมีความโดดเด่น เพื่อสืบสาน ยกระดับประเพณีอันดีงามของไทย รวมถึงสอดคล้องกับนโยบายเศรษฐกิจ BCG เพื่อความยั่งยืน ตามแนวทางนโยบายของรัฐบาล” นายอนุชาฯ กล่าว
รัฐบาลไทย-ข่าวทำเนียบรัฐบาล-รองปลัด ก.เกษตรฯ ประชุมคณะอนุกรรมการบริหารจัดการโรคใบด่าง ครั้งที่ 1/2566
วันจันทร์ที่ 20 กุมภาพันธ์ 2566
รองปลัด ก.เกษตรฯ ประชุมคณะอนุกรรมการบริหารจัดการโรคใบด่าง ครั้งที่ 1/2566
รองปลัด ก.เกษตรฯ ประชุมคณะอนุกรรมการบริหารจัดการโรคใบด่าง ครั้งที่ 1/2566
วันจันทร์ที่ 20 กุมภาพันธ์ พ.ศ. 2566 เวลา 09.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการโรคใบด่าง ครั้งที่ 1/2566 เพื่อพิจารณาแนวทางการแก้ไขปัญหาโรคใบด่างมันสําปะหลังร่วมกันระหว่างภาครัฐและเอกชน ณ ห้องประชุม 1403 ชั้น 4 กระทรวงเกษตรและสหกรณ์ และผ่านระบบ Video Conference (Zoom Meeting) จากห้องประชุมฯ
โดยที่ประชุมได้รับทราบสถานการณ์การระบาดของโรคใบด่างมันสําปะหลัง และความคืบหน้าในการปรับคณะอนุกรรมการบริหารจัดการโรคใบด่างมันสําปะหลัง จากการประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 1/2565 เมื่อวันที่ 31 กันยายน 2565 และร่วมกันพิจารณาในประเด็นแนวทางการแก้ไขปัญหาโรคใบด่างมันสําปะหลังร่วมกันระหว่างภาครัฐและเอกชน และแนวทางการแก้ไขปัญหาโรคไวรัสไวรัสใบด่างมันสําปะหลัง ของสมาคมชาวไร่มันสําปะหลังแห่งประเทศไทย เพื่อนําเรื่องเสนอคณะกรรมการนโยบายและบริหารจัดการมันสําปะหลัง (นบมส.) ต่อไป
รัฐบาลไทย-ข่าวทำเนียบรัฐบาล-บสย. จัดกิจกรรม นำ SubPAC เยี่ยมชมกิจการลูกค้า บสย. พื้นที่ จ.เชียงใหม่ และ จ.ลำพูน
วันจันทร์ที่ 20 กุมภาพันธ์ 2566
20/02/2566
บสย. จัดกิจกรรม นํา SubPAC เยี่ยมชมกิจการลูกค้า บสย. พื้นที่ จ.เชียงใหม่ และ จ.ลําพูน
บสย. นําคณะอนุกรรมการจัดทําบันทึกข้อตกลงและประเมินผลการดําเนินงานรัฐวิสาหกิจ สาขาสถาบันการเงิน ลงพื้นที่ จ.เชียงใหม่และ จ.ลําพูน เยี่ยมชมกิจการผู้ประกอบการ SMEs ที่เป็นลูกค้าของ บสย. จํานวน 2 ราย
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นําคณะอนุกรรมการจัดทําบันทึกข้อตกลงและประเมินผลการดําเนินงานรัฐวิสาหกิจ สาขาสถาบันการเงิน (Performance Agreement Sub-Committee : SubPAC) ลงพื้นที่จังหวัดเชียงใหม่และจังหวัดลําพูน เยี่ยมชมกิจการผู้ประกอบการ SMEs ที่เป็นลูกค้าของ บสย. จํานวน 2 ราย โดยมี นายปิยะบุตร ชลวิจารณ์ ประธานคณะอนุกรรมการประเมินผลการดําเนินงานรัฐวิสาหกิจ สาขาสถาบันการเงิน (SubPAC) พร้อมด้วยคณะอนุกรรมการ และหน่วยงานกํากับดูแล ได้แก่ สํานักงานคณะกรรมการนโยบายรัฐวิสาหกิจ (สคร.) สํานักงานเศรษฐกิจการคลัง (สศค.) และ บริษัท ทริส คอร์ปอเรชั่น จํากัด เมื่อวันที่ 17-18 กุมภาพันธ์ 2566
สําหรับการเยี่ยมชมกิจการลูกค้า บสย. นั้น เพื่อศึกษาประสบการณ์การเริ่มต้นธุรกิจ จนประสบความสําเร็จ ซึ่ง บสย. ได้ให้การสนับสนุนด้านการค้ําประกันสินเชื่อจนเติบโตและพัฒนากิจการอย่างต่อเนื่อง จนก้าวสู่ตลาดโลก โดยบริษัทที่ บสย. และคณะ SubPAC เยี่ยมชมกิจการมี จํานวน 2 ราย ประกอบด้วย บริษัท เอ็กซา ซีแลม จํากัด ประกอบธุรกิจผลิตทันตกรรมเทียม หรือฟันปลอมที่มีนวัตกรรมและขนาดใหญ่ที่สุดในประเทศไทย มีนวัตกรรมการผลิตและส่งให้กับคลินิกทันตกรรม โรงพยาบาล ทั้งในประเทศและส่งออก
บริษัท โกลด์มิลค์ฟาร์ม จํากัด ประกอบธุรกิจผลิตและจําหน่ายผลิตภัณฑ์นมพร้อมดื่มพาสเจอร์ไรส์ และยูเอชที ภายใต้แบรนด์ “GOLD MILK GUERNSEY” เป็นฟาร์มผลิตน้ํานมโคสายพันธุ์เกิร์นซีย์ ซึ่งเป็นโคนมสายพันธุ์เก่าแก่และหายาก มีองค์ประกอบของน้ํานมและสารอาหารต่าง ๆ ที่มีประโยชน์ ให้คุณค่าทางโภชนาการสูงกว่าน้ํานมจากโคนมสายพันธุ์ทั่ว ๆ ไป แห่งแรกในประเทศไทยและใหญ่ที่สุดในเอเชีย ซึ่ง บสย. สนับสนุนและเข้าไปเติมเต็ม โดยให้การค้ําประกันสินเชื่อผ่านสถาบันการเงินต่าง ๆ จนมีความเข้มแข็ง เติบโต สามารถขยายธุรกิจได้ และเป็นส่วนหนึ่งที่ช่วยขับเคลื่อนเศรษฐกิจของประเทศให้เติบโตได้อย่างยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีสักการะหลวงพ่อวัดยางใหญ่ และไหว้บูชาตาพรานบุญ เพื่อความเป็นสิริมงคลในการลงพื้นที่ปฏิบัติราชการ จ.นครศรีธรรมราช
วันจันทร์ที่ 20 กุมภาพันธ์ 2566
20/02/2566
นายกรัฐมนตรีสักการะหลวงพ่อวัดยางใหญ่ และไหว้บูชาตาพรานบุญ เพื่อความเป็นสิริมงคลในการลงพื้นที่ปฏิบัติราชการ จ.นครศรีธรรมราช
นายกรัฐมนตรีสักการะหลวงพ่อวัดยางใหญ่ และไหว้บูชาตาพรานบุญ เพื่อความเป็นสิริมงคลในการลงพื้นที่ปฏิบัติราชการ จ.นครศรีธรรมราช
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (20 กุมภาพันธ์ 2566) เวลา 15.00 น. ณ วัดยางใหญ่ ตําบลท่าขึ้น อําเภอท่าศาลา จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สักการะหลวงพ่อวัดยางใหญ่ และนมัสการพระครูวินัยธร ณัฏฐาสันต์ สิทฺธิญาโณ เจ้าอาวาสวัดยางใหญ่ ณ วิหารหลวงพ่อวัดยางใหญ่ และไหว้บูชาตาพรานบุญ ณ วิหารปฐมบรมครูตาพรานบุญ เพื่อความเป็นสิริมงคลในการลงพื้นที่ปฏิบัติราชการจังหวัดนครศรีธรรมราช
โดยพระครูวินัยธร ณัฏฐาสันต์ สิทฺธิญาโณ เจ้าอาวาสวัดยางใหญ่ได้ให้พรนายกรัฐมนตรีขอให้สุขภาพแข็งแรง ขอให้ประสบความสําเร็จคิดหวังสิ่งใดขอให้ได้สมดังปรารถนา มีความเจริญก้าวหน้าในหน้าที่การงาน นําพาประเทศพัฒนาก้าวหน้ายิ่งขึ้นไป ทั้งนี้ นายกรัฐมนตรีได้ตอบกล่าวขอบคุณและสอบถามประวัติของวัด พร้อมกล่าวฝากให้วัดเป็นที่พึ่งทางจิตใจของประชาชน สร้างความศรัทธาให้ประชาชนเกิดความเลื่อมใส และช่วยกันทํานุบํารุงพุทธศาสนา และนายกรัฐมนตรีได้กล่าวกับประชาชนที่มาทําบุญว่า คิดหวังอะไรไว้ขอให้ตั้งใจอธิษฐาน ขอให้สําเร็จตามที่มุ่งหวัง ที่สําคัญต้องมีจิตใจที่บริสุทธิ์ เลื่อมใสศรัทธาก่อน จึงจะมีผลต่อสิ่งที่ขอไว้
โอกาสนี้ นายกรัฐมนตรีได้พบปะทักทายประชาชนที่มาให้การต้อนรับกว่า 1,000 คน ว่า มาเพราะคิดถึง คิดถึงตลอดเวลา ไม่เคยลืมชาวนครศรีธรรมราช ตั้งใจมารับฟังปัญหา พร้อมพบปะกับประชาชน ในฐานะนายกรัฐมนตรี ดีใจที่เห็นชาวนครเป็นคนจริงใจ รักใครรักจริงไม่ทิ้งไม่ขว้าง “รักจังฮู้”วันนี้มีความสุขมากได้กินอาหารอร่อย ได้กินกับข้าวทางใต้อร่อยมาก ซึ่งนานแล้วที่ไม่ได้กินข้าวสองจาน วันนี้กินข้าวไปสองจานเพราะเจอกับข้าวอร่อย อาหารใต้กินที่กรุงเทพฯ ก็ไม่อร่อยเท่ากับกินที่ภาคใต้ โดยเฉพาะคั่วกลิ้ง กินแล้วแทบกลิ้งเพราะรสชาติที่เผ็ดจัดจ้าน
นายกรัฐมนตรีขอบคุณพี่น้องชาวนครศรีธรรมราช ขอบคุณในน้ําใจไมตรีที่มีให้ ที่อวยพรให้นายกฯ มีสุขภาพแข็งแรงมีความสําเร็จ ขอขอบคุณที่ให้การต้อนรับอย่างอบอุ่น และมากันเป็นจํานวนมาก ขอชื่นชมในความรักความสามัคคีของชาวนครศรีธรรมราชและชาวภาคใต้ ตนเองเชื่อว่าคนนครศรีธรรมราชและคนใต้มีความรักขอให้ช่วยกันรักชาติช่วยกันทําให้บ้านเมืองมีความสงบเรียบร้อย ที่ผ่านมาพวกเราได้ประสบปัญหาต่าง ๆ มา แต่เราก็ฟันฝ่าปัญหามาได้ด้วยความรัก ความสามัคคีของพวกเราทุกคน
จากนั้น นายกรัฐมนตรีเดินทักทายประชาชนที่มาให้การต้อนรับอย่างเป็นกันเอง ก่อนจะเดินทางไปตรวจติดตามการแก้ไขปัญหาพื้นที่ประสบอุทกภัยซ้ําซากบริเวณคลองเปลี่ยนพื้นที่รอยต่อตําบลเปลี่ยน และตําบลเทพราช อําเภอสิชล จังหวัดนครศรีธรรมราช
รัฐบาลไทย-ข่าวทำเนียบรัฐบาล-ไทยพบจุดความร้อนวานนี้ 682 จุด
วันจันทร์ที่ 20 กุมภาพันธ์ 2566
ไทยพบจุดความร้อนวานนี้ 682 จุด
ไทยพบจุดความร้อนวานนี้ 682 จุด
GISTDA เผยข้อมูลจากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ไทยพบจุดความร้อนวานนี้ (19 ก.พ. 2566) จํานวน 682 จุด ในขณะที่จุดความร้อนของประเทศเพื่อนบ้านอย่าง
สาธารณรัฐแห่งสหภาพเมียนมาร์ยังคงครองอันดับหนึ่งอยู่ที่ 1,729 จุด, กัมพูชา 517 จุด, สปป.ลาว 410 จุด, เวียดนาม 55 จุด และมาเลเซีย 11 จุด
.
สําหรับจุดความร้อนในประเทศไทยส่วนใหญ่พบในพื้นที่ป่าอนุรักษ์ 279 จุด ป่าสงวนแห่งชาติ 179 จุด พื้นที่เกษตร 86 จุด พื้นที่เขต สปก. 69 จุด ชุมชนและอื่นๆ 68 จุด และริมทางหลวง 4 จุด จังหวัดที่
พบจุดความร้อนมากที่สุดคือ #กาญจนบุรี 123 จุด, #อุตรดิตถ์ 60 จุด และ #เลย 55 จุด ตามลําดับ
.
ค่าฝุ่น PM2.5 เมื่อตรวจสอบจากแอปพลิเคชัน “เช็คฝุ่น” พบว่าหลายพื้นที่อยู่ระดับปานกลาง เว้นภาคกลางที่อยู่ระดับที่เริ่มมีผลต่อสุขภาพ แต่อย่างไรก็ตาม ก่อนออกจากบ้านควรสวมหน้ากากอนามัยทุกครั้ง
เพื่อป้องกันโรคระบบทางเดินหายใจที่อาจจะตามมา
.
สิ่งหนึ่งที่ต้องเฝ้าระวังที่มักจะมากับเหตุการณ์ไฟป่าและจุดความร้อนคือ PM 2.5 สถานการณ์การจุดความร้อนจากประเทศเพื่อนบ้านอาจส่งผลให้เกิด PM 2.5 ได้ในพื้นที่บริเวณชายแดนเนื่องจากได้รับอิทธิ
พจากประแสลมที่จะพัดผ่านเข้ามา ปัญหาไฟป่าหมอกควัน ส่งผลกระทบให้กับระบบต่างๆ ของประเทศมาโดยตลอด โดยเฉพาะระบบเศรษฐกิจ ระบบสังคม ดังนั้น ในอนาคตอันใกล้นี้ ประเทศไทยกําลังจะได้
ใช้ระบบ THEOS-2 อย่างเต็มรูปแบบ ซึ่ง 1 ในภารกิจสําคัญของระบบนี้ คือการสํารวจ วิเคราะห์ และติดตามสถานการณ์ภัยพิบัติที่เกิดขึ้นหรือคาดว่าจะเกิดขึ้น ได้อย่างทันท่วงทีและแม่นยํา เพื่อการสนับสนุน
ข้อมูลสําคัญให้กับทุกหน่วยงานที่เกี่ยวข้องได้นําข้อมูลไปใช้วางแผน ป้องกัน บรรเทา และแก้ไขปัญหาได้ตรงจุดมากยิ่งขึ้น
.
อย่างไรก็ตาม รายละเอียดข้อมูลเฉพาะพื้นที่ท่านสามารถติดตามจากหน่วยงานหลักที่รับผิดชอบโดยตรงได้ GISTDA ยังคงติดตามและรายงานสถานการณ์อย่างต่อเนื่อง เพื่อเป็นข้อมูลให้กับทุกหน่วยงานที่
เกี่ยวข้องได้นําไปใช้บริหารจัดการในพื้นที่ ท่านสามารถติดตามข้อมูลเพิ่มเติมได้ที่ https://fire.gistda.or.th และควรติดตามสถานการณ์ฝุ่น PM2.5 ผ่านแอปพลิเคชัน
รัฐบาลไทย-ข่าวทำเนียบรัฐบาล-รมว.พม. เดินหน้ามอบบ้านพอเพียงช่วยผู้มีรายได้น้อย พร้อมงบประมาณซ่อมแซมบ้านกลุ่มเปราะบาง จ.พิษณุโลก
วันจันทร์ที่ 20 กุมภาพันธ์ 2566
รมว.พม. เดินหน้ามอบบ้านพอเพียงช่วยผู้มีรายได้น้อย พร้อมงบประมาณซ่อมแซมบ้านกลุ่มเปราะบาง จ.พิษณุโลก
รมว.พม. เดินหน้ามอบบ้านพอเพียงช่วยผู้มีรายได้น้อย พร้อมงบประมาณซ่อมแซมบ้านกลุ่มเปราะบาง จ.พิษณุโลก
เมื่อวันที่ 18 ก.พ. 66นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ตนพร้อมคณะผู้บริหารกระทรวง พม. และนายกฤษดา สมประสงค์ ผู้อํานวยการสถาบันพัฒนาองค์กรชุมชน (ผอ.พอช.) ลงพื้นที่ ณ องค์การบริหารส่วนตําบลท่าหมื่นราม อําเภอวังทอง จังหวัดพิษณุโลก เพื่อเปิดงาน "สานพลังความร่วมมือเสริมสร้างชุมชนเข้มแข็งและการแก้ไขปัญหาความยากจน มิติความเป็นอยู่ จังหวัดพิษณุโลก" จัดโดย กระทรวง พม. โดย พอช. สํานักงานพัฒนาสังคมและความมั่นคงของมนุษย์จังหวัดพิษณุโลก เครือข่ายขบวนองค์กรประชาชนจังหวัดพิษณุโลก และองค์การบริหารส่วนตําบลท่าหมื่นราม จากนั้น ได้เดินทางไปเป็นประธานในพิธีปฐมฤกษ์ "ตอกตะปู เคาะฝาบ้าน" ซ่อมแซมปรับปรุงบ้านนายแดง ดัดโป่ง คนพิการทางการเคลื่อนไหว ณ บ้านเลขที่ 42/1 หมู่ 11 และพิธียกเสาเอกบ้านนางอัมพร บุญช่วย ผู้สูงอายุ ณ บ้านเลขที่ 26 หมู่ 8 ตําบลดินทอง อําเภอวังทอง จังหวัดพิษณุโลก
นายจุติ กล่าวต่อไปว่า รัฐบาลได้ให้ความสําคัญในการขับเคลื่อนนโยบายการแก้ไขปัญหาความยากจน ลดความเหลื่อมล้ํา สร้างความเป็นธรรมในสังคม และการสร้างโอกาสในการเข้าถึงสวัสดิการและบริการของรัฐ โดยมุ่งเน้นการช่วยเหลือกลุ่มเปราะบาง เพื่อยกระดับคุณภาพชีวิตที่ดีในทุกมิติ รวมถึงการสร้างความมั่นคงด้านที่อยู่อาศัย ซึ่งวันนี้ งาน "สานพลังความร่วมมือเสริมสร้างชุมชนเข้มแข็งและการแก้ไขปัญหาความยากจน มิติความเป็นอยู่ จังหวัดพิษณุโลก" เป็นการแก้ปัญหาความมั่นคงด้านที่อยู่อาศัย ให้กับกลุ่มเปราะบางที่เป็นผู้มีรายได้น้อยและผู้ด้อยโอกาส โดยได้มอบบ้านเพื่อสนับสนุนการพัฒนาที่อยู่อาศัยภายใต้โครงการบ้านพอเพียง จังหวัดพิษณุโลก ปี 2565 จํานวน 247 ครัวเรือน ใน 37 ตําบล เป็นเงิน 5,099,600 บาท และมอบงบประมาณสนับสนุนการพัฒนาที่อยู่อาศัยภายใต้โครงการบ้านพอเพียง จังหวัดพิษณุโลก ปี 2566 จํานวน 317 ครัวเรือน ใน 40 ตําบล เป็นเงิน 6,625,000 บาท อีกทั้งมอบเงินโครงการปรับสภาพแวดล้อมที่อยู่อาศัย ปี 2566 สําหรับคนพิการ 5 ราย ในพื้นที่ตําบลท่าหมื่นราม เป็นเงิน 125,881 บาท และคนพิการและผู้สูงอายุ 8 ราย ในพื้นที่ตําบลพันชาลี เป็นเงิน 248,060 บาท
นายจุติ กล่าวเพิ่มเติมว่า รัฐบาลให้ความสําคัญในการแก้ปัญหาที่อยู่อาศัยของพี่น้องประชาชนที่เดือดร้อน ซึ่งที่ไหนลําบากเดือดร้อนก่อน ให้สิทธิ์ในการซ่อมแซมปรับปรุงบ้านในโครงการบ้านพอเพียงก่อน โดยชุมชนและหน่วยงานท้องถิ่นมีความเห็นชอบร่วมกัน โดยร่วมกับประชาชน เพื่อพิจารณาว่าครอบครัวไหนมีความเดือดร้อนมาก ให้ได้รับสิทธิ์ก่อน โครงการนี้สําเร็จได้เพราะความรัก ความสามัคคี และขอให้ทุกคนคงความรัก ความสามัคคีไว้ เพราะเราจะไม่ทิ้งใครไว้ข้างหลัง
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-นายกฯ ตรวจติดตามการแก้ไขปัญหาพื้นที่ประสบอุทกภัยซ้ำซาก บริเวณคลองเปลี่ยน อ.สิชล จ.นครศรีธรรมราช กำชับหน่วยงานเร่งดำเนินการ เพื่อบรรเทาความเดือดร้อนให้ประชาชน
วันจันทร์ที่ 20 กุมภาพันธ์ 2566
20/02/2566
นายกฯ ตรวจติดตามการแก้ไขปัญหาพื้นที่ประสบอุทกภัยซ้ําซาก บริเวณคลองเปลี่ยน อ.สิชล จ.นครศรีธรรมราช กําชับหน่วยงานเร่งดําเนินการ เพื่อบรรเทาความเดือดร้อนให้ประชาชน
นายกฯ ตรวจติดตามการแก้ไขปัญหาพื้นที่ประสบอุทกภัยซ้ําซาก บริเวณคลองเปลี่ยน อ.สิชล จ.นครศรีธรรมราช กําชับหน่วยงานเร่งดําเนินการ เพื่อบรรเทาความเดือดร้อนให้ประชาชน ยืนยันรัฐบาลจริงใจแก้ไขปัญหา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (20 กุมภาพันธ์ 2566) เวลา 16.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ตรวจติดตามการแก้ไขปัญหาพื้นที่ประสบอุทกภัยซ้ําซากบริเวณคลองเปลี่ยน พื้นที่รอยต่อตําบลเปลี่ยน และตําบลเทพราช อําเภอสิชล จังหวัดนครศรีธรรมราช
สืบเนื่องจากเมื่อเกิดฝนตกหนักทําให้เกิดภาวะน้ําท่วมขังในช่วงฤดูฝน และเกิดปัญหาการขาดแคลนน้ําในช่วงหน้าแล้ง และสภาวะการเปลี่ยนแปลงของภูมิอากาศทําให้เกิดความเสียหายต่อชีวิตและทรัพย์สินของราษฎรในพื้นที่เป็นจํานวนมาก และมีแนวโน้มว่าจะรุนแรงยิ่งขึ้น เพื่อลดความรุนแรงและบรรเทาปัญหาที่อาจเกิดขึ้น ทางองค์การบริหารส่วนตําบลเปลี่ยนได้ดําเนินการก่อสร้างทางน้ําล้นเพื่อบรรเทาความเดือดร้อนให้กับราษฎรในพื้นที่และพื้นที่ใกล้เคียง แต่ทางน้ําล้นดังกล่าวได้เกิดการชํารุดเสียหายเนื่องจากการเกิดอุกทกภัย ทั้งนี้ เพื่อบรรเทาแก้ปัญหาดังกล่าว องค์การบริหารส่วนตําบลเปลี่ยน จึงได้จัดทําโครงการก่อสร้างทางน้ําล้นสายเขาทราย-อ่าววาโย หมู่ที่ 7 ตําบลเปลี่ยน อําเภอสิชล จังหวัดนครศรีธรรมราช เพื่อให้มีความคงทนแข็งแรงมากขึ้น โดยองค์การบริหารส่วนตําบลเปลี่ยนจึงได้ขอรับสนับสนุนงบประมาณผ่านสํานักงานทรัพยากรน้ําภาค 8 กรมทรัพยากรน้ํา เพื่อบรรเทาแก้ไขปัญหาความเดือดร้อนของราษฎรในพื้นที่โดยเร็ว
ภายหลังรับฟังบรรยายสรุป และตรวจเยี่ยมพื้นที่ประสบอุทกภัยซ้ําซากบริเวณคลองเปลี่ยน นายกรัฐมนตรีกําชับให้หน่วยงานที่เกี่ยวข้องเร่งดําเนินการให้แล้วเสร็จ เพื่อบรรเทาความเดือดร้อนให้กับประชาชน ยืนยันรัฐบาลพร้อมสนับสนุนงบประมาณในการดําเนินการ และมีความจริงใจในการแก้ไขปัญหาให้กับประชาชนมาตลอดเวลา
นายกรัฐมนตรีกล่าวต่อไปว่า ถือเป็นโอกาสดีที่พวกเราได้มารวมตัวกัน ณ ที่ตรงนี้ ซึ่งขณะนี้มีรุ้งกินน้ําอยู่บนท้องฟ้าเป็นปรากฏการณ์ธรรมชาติ ถือเป็นความโชคดีของทุกคน นายกรัฐมนตรีย้ําว่าดีใจที่ได้มาพบปะกับทุกคน คนนครศรีธรรมราชเป็นคนมีน้ําใจ สังคมครอบครัวไทยเป็นสังคมใหญ่ ขอให้รักษาสถาบันครอบครัว อย่าให้ใครมาทําร้าย และนายกรัฐมนตรีฝากให้ผู้ปกครองช่วยสนับสนุนบุตรหลาน ส่งเสริมเยาวชนให้เรียนสายอาชีพกันมาก ๆ เพราะการเรียนสายอาชีพ เมื่อจบแล้วมีงานทํา พร้อมกับขอให้พัฒนาฝีมือแรงงานให้สอดคล้องกับความต้องการของตลาดแรงงานเพื่อให้ได้ค่าแรงสูงขึ้น
จากนั้น นายกรัฐมนตรีได้เดินพบปะทักทายกับชาวบ้านที่มาให้การต้อนรับ และร่วมถ่ายรูปกับเด็กนักเรียนอย่างเป็นกันเอง ทั้งนี้ นายกฯ ได้ทําสัญลักษณ์มินิฮาร์ทส่งให้ชาวบ้านก่อนจะเดินทางต่อไปยังวัดเจดีย์ ตําบลฉลอง อําเภอสิชล จังหวัดนครศรีธรรมราช
รัฐบาลไทย-ข่าวทำเนียบรัฐบาล-ทหารยุคแรก พ.ศ.๒๔๓๐
วันจันทร์ที่ 20 กุมภาพันธ์ 2566
ทหารยุคแรก พ.ศ.๒๔๓๐
...
รัฐบาลไทย-ข่าวทำเนียบรัฐบาล-รมว.เฮ้ง ห่วงเหตุเพลิงไหม้โรงงานพลาสติก จ.อยุธยา สั่ง กสร. ลงพื้นที่ตรวจสอบสาเหตุทันที
วันจันทร์ที่ 20 กุมภาพันธ์ 2566
20/02/2566
รมว.เฮ้ง ห่วงเหตุเพลิงไหม้โรงงานพลาสติก จ.อยุธยา สั่ง กสร. ลงพื้นที่ตรวจสอบสาเหตุทันที
รัฐมนตรีว่าการกระทรวงแรงงาน ห่วงเหตุเพลิงไหม้โรงงานผลิตพลาสติก จ.พระนครศรีอยุธยา สั่ง กสร. ลงพื้นที่ตรวจสอบสาเหตุทันที เชิญนายจ้างพบ 21 กุมภาฯนี้
รัฐมนตรีว่าการกระทรวงแรงงาน ห่วงเหตุเพลิงไหม้โรงงานผลิตพลาสติก จ.พระนครศรีอยุธยา สั่ง กสร. ลงพื้นที่ตรวจสอบสาเหตุทันที เชิญนายจ้างพบ 21 กุมภาฯนี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเหตุเพลิงไหม้โรงงานพลาสติก จ.พระนครศรีอยุธยา ว่า เบื้องต้นผมได้รับรายงานจากสํานักงานสวัสดิการและคุ้มครองแรงงานจังหวัดพระนครศรีอยุธยา และศูนย์ความปลอดภัยในการทํางานเขต 1 (พระนครศรีอยุธยา) เหตุดังกล่าวเกิดขึ้นเมื่อวันที่ 19 กุมภาพันธ์ 2566 เวลา 12.00 น. จุดเกิดเหตุอยู่บริเวณด้านนอกตัวอาคารและเป็นจุดที่วางชิ้นส่วนของถังบําบัดน้ําเสียสําเร็จรูป โดยเพลิงเริ่มลุกไหม้จากทุ่งหญ้าข้างกําแพง จากนั้นลุกลามไปติดไฟเบอร์ชิ้นงาน หน่วยดับเพลิงท้องถิ่นสามารถสามารถควบคุมเพลิงไว้ได้ในเวลา 13:00 น. และจากการตรวจสอบของเจ้าหน้าที่พบว่า มีเพียงชิ้นงานที่ได้รับความเสียหาย ไม่มีลูกจ้างได้รับบาดเจ็บหรือเสียชีวิต อย่างไรก็ตามผมได้สั่งการให้เจ้าหน้าที่ติดตามสถานการณ์ พร้อมตรวจสอบข้อเท็จจริงเพิ่มเติมเพื่อดําเนินการตามอํานาจหน้าที่ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า วันที่ 20 กุมภาพันธ์ 2566 พนักงานตรวจความปลอดภัย สํานักงานสวัสดิการและคุ้มครองแรงงานจังหวัดพระนครศรีอยุธยา ศูนย์ความปลอดภัยในการทํางานเขต 1 (พระนครศรีอยุธยา) ได้ร่วมกันลงพื้นที่ตรวจสอบสาเหตุการเกิดเพลิงไหม้ และเชิญนายจ้างมาสอบข้อเท็จจริงเพิ่มเติม ในวันที่ 21 กุมภาพันธ์ 2566 เพื่อตรวจสอบว่า นายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. 2555 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-สป. รวมใจสวดมนต์ถวายพระพรเจ้าฟ้าพัชรกิติยาภาฯ
วันจันทร์ที่ 20 กุมภาพันธ์ 2566
สป. รวมใจสวดมนต์ถวายพระพรเจ้าฟ้าพัชรกิติยาภาฯ
(19 กุมภาพันธ์ 2566 เวลา 18.00 น.) พลเอก นุชิต ศรีบุญส่ง รองปลัดกระทรวงกลาโหม พร้อมด้วย สมาคมภริยาข้าราชการสํานักงานปลัดกระทรวงกลาโหม เป็นประธานในพิธีเจริญพระพุทธมนต์ถวายพระพรชัยมงคล
แด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ พระอุโบสถ วัดชินวราราม วรวิหาร จังหวัดปทุมธานี
โดยได้นํากําลังพลและครอบครัว พร้อมพุทธศาสนิกชนน้อมใจกันสวดมนต์บูชาธรรม อธิษฐานจิต ถวายพระพรชัยมงคลด้วยความจงรักภักดีขอให้พระองค์ทรงหายจากอาการพระประชวรโดยเร็วและทรงมีพระพลานามัยสมบูรณ์ ทรงสถิตเป็นมิ่งขวัญของพสกนิกรชาวไทยตลอดกาลนิรันดร์